[{"text_idx": "#000004", "text": "Ka\u0308esoleva na\u0308dala alguses paigutati Regionaalhaiglasse spetsiaalsed kasutatud maskide kogumiskastid, mille abil loodetakse kokku koguda vo\u0303imalikult palju haiglas kasutatud u\u0308hekordseid maske ja respiraatoreid, eesma\u0308rgiga need tagasi ringlusesse saata."}, {"text_idx": "#000005", "text": "Regionaalhaiglas kasutatakse u\u0308hes pa\u0308evas enam kui tuhat u\u0308hekordset maski vo\u0303i respiraatorit, sest Covid-19 pandeemia tingimustes on nii haigla to\u0308o\u0308tajatel kui haiglat ku\u0308lastavatel patsientidel kohustus no\u0303utud isikukaitsevahendeid kanda \u2013 olgu selleks u\u0308hekordne meditsiiniline mask vo\u0303i FFP2 respiraator. \u201eMaskid on praegu olmepru\u0308gi, aga vo\u0303iks olla sorteeritav pru\u0308gi. Kui ko\u0303ik need u\u0308hekordses kasutuses olnud maskid ja respiraatorid pru\u0308gi sorteerimisest ko\u0303rvale ja\u0308a\u0308vad, on see meie niigi u\u0308lekoormatud o\u0308kosu\u0308steemile meeletu lisakoormus,\u201c selgitas Regionaalhaigla haldusteenistuse juhataja To\u0303nu Talisainen, lisades: \u201eSeeto\u0303ttu oli meie jaoks oluline leida koosto\u0308o\u0308partner, kes aitab haiglas kasutatud maskid tagasi ringlusesse suunata.\u201c"}, {"text_idx": "#000006", "text": "World Wildlife Fundi andmetel on praegu maailmas kasutusel nii palju u\u0308hekordseid maske, et isegi kui 1% neist valesti a\u0308ra visatakse, satub loodusesse igas kuus 10 miljonit maski."}, {"text_idx": "#000007", "text": "22. ma\u0308rtsil paigutati koosto\u0308o\u0308s ettevo\u0303ttega Hyperon OU\u0308 ko\u0303igi Regionaalhaigla maskivahetuspunktide juurde Mabin kogumiskastid \u2013 spetsiaalsed pru\u0308gikastid u\u0308hekordselt kasutatavate maskide jaoks. \u201eSee Eestis esmakordne pilootprojekt on osa Regionaalhaigla laiemast tegevusest keskkonnateadlikkuse to\u0303stmisel ja haigla o\u0308koloogilise jalaja\u0308lje va\u0308hendamisel,\u201c so\u0303nas Talisainen. Ettevo\u0303te Hyperon OU\u0308 pu\u0308u\u0308ab leida viise, kuidas kasutatud maske u\u0308mber to\u0308o\u0308delda ja ringlusesse tagasi saata \u2013 teha maskidest midagi paremat, kui pru\u0308gima\u0308gedele kogunevad segaolmeja\u0308a\u0308tmed. Spetsiaalsed Mabin kogumiskastid aitavad va\u0308ltida maskide sattumist ka haljasaladele, parklate servadesse, po\u0303randatele ja u\u0308lero\u0303ivaste taskutesse."}, {"text_idx": "#000008", "text": "World Wildlife Fundi andmetel on praegu maailmas kasutusel nii palju u\u0308hekordseid maske, et isegi kui 1% neist valesti a\u0308ra visatakse, satub loodusesse igas kuus 10 miljonit maski. \u201eSeepa\u0308rast peame a\u0308a\u0308rmiselt oluliseks iga vo\u0303imalikku meedet, mis seda koormat va\u0308hendada aitab. Meeles tuleb pidada, et kogumiskastidesse on lubatud visata u\u0308ksnes kasutatud maske ja respiraatoreid \u2013 vastasel juhul ei saa nad oma eesma\u0308rki ta\u0308ita,\u201c ro\u0303hutas Talisainen."}]